**Toppserien 2012** var den 26. sesongen av den norske øverste divisjon i fotball for kvinner. Sesongen startet 14. april og ble avsluttet den 11. november, med en pause mellom 30. juni og 21. juli på grunn av J19-EM, og fra 5. august til 21. september på grunn av U20-VM. Dette var første gang Toppserien blir utsatt på grunn av mesterskap for aldersbestemte landslag. Røa var regjerende seriemester, og De to lagene som rykket opp før sesongstart var Vålerenga og Fart. Det var Vålerengas første og Farts andre sesong i Toppserien.

Serien ble vunnet av LSK Kvinner, som vant for første gang. Stabæk tok sølv. Bronsen ble avgjort etter at Røa fikk poengtrekk og Arna-Bjørnar dermed tok bronsen på målforskjell. Fart rykket rett ned igjen, mens Kattem spilte kvalifisering, som ble introdusert før denne sesongen. Kattem vant over Medkila, men trakk senere laget. Deretter ble plassen til Kattem tilbudt først Fart, som takket nei, så Medkila, som takket ja.

Lag
---

Lagene i Toppserien 2012Lagene i Toppserien 2012
●
Trondheims-Ørn, Kattem
●
Arna-Bjørnar, Sandviken
●
Klepp
●
Amazon Grimstad
●
Fart
●
LSK Kvinner
●
Røa
●
Vålerenga
●
Kolbotn
●
Stabæk

Følgende lag spilte i Toppserien 2012:

| Lag | Hjem- kommune | I Toppserien siden1 | Sesonger i Toppserien | Topplassering | Kommentar |
| --- | --- | --- | --- | --- | --- |
| Amazon Grimstad | Grimstad | 2006 | 7 | 6.-plass (2006) | Amazon Grimstad ble i 1999 selvstendig fra Jerv. Laget spilte det som ofte regnes som den første kvinnefotballkampen i moderne tid i 1970. |
| Arna-Bjørnar | Bergen | 2006 | 15 | Bronse (2001) | Arna-Bjørnars forgjenger, Bjørnar, rykket opp i 1997, og ble slått sammen med Arna Turn i slutten av 2000. Arna-Bjørnar rykket ned i 2004. |
| Fart | Hamar | 2012 | 2 | 12.-plass (2008) | Fart debuterte i Toppserien i 2008, men rykket ned i første sesong. |
| Kattem | Trondheim | 2007 | 7 | 8.-plass (2009) | Kattem debuterte i Toppserien i 2005, men rykket ned i første sesong. |
| Klepp | Klepp | Starten (1987) | 26 | Gull (1987) | Klepp ble den første seriemesteren i fotball for kvinner i nasjonal serie. |
| Kolbotn | Oppegård | 1995 | 18 | Gull (2002, 2005, 2006) | Kolbotn er, blant de lagene som fortsatt er i Toppserien, det laget som har holdt seg lengst siden sist opprykk. |
| LSK Kvinner | Skedsmo | Starten | 26 | Sølv (1992, 2005, 2008) | LSK Kvinner er det fjerde navnet til klubben. Fra starten het laget Setskog, i 1989 ble laget slått sammen med Høland til Setskog/Høland, i 2000 flyttet de til Skedsmo og ble Team Strømmen, og i 2010 ble de LSK Kvinner Fotballklubb. |
| Røa | Oslo | 2001 | 12 | Gull (2004, 2007, 2008, 2009, 2011) | Røa har med fem gull på elleve sesonger den største suksessen i snitt per sesong av noe lag i Toppseriens historie. |
| Sandviken | Bergen | 2011 | 20 | Sølv (1996) | Sandviken har spilt i den øverste divisjonen fra 1987 til 1989, fra 1991 til 1999, i 2002, fra 2004 til 2007 og i 2009. |
| Stabæk | Bærum | 2009 | 4 | Gull (2010) | Stabæk erstattet Asker, men tok ikke over deres historie. De to lagene blir derfor regnet som separate. Asker beholdt sitt seniorlag, som etter endt sesong 2011 rykket ned til 3. divisjon. Stabæk ble i 2010 det første laget med seriegull både i Toppserie og Tippeliga, og i 2011 det første lag med NM-gull for både kvinner og menn. |
| Trondheims-Ørn | Trondheim | Starten | 26 | Gull (1994, 1995, 1996, 1997, 2000, 2001, 2003) | Trondheims-Ørn er det mestvinnende laget i norsk kvinnefotballs historie. |
| Vålerenga | Oslo | 2012 | 1 | - | Vålerenga blir det femte Oslo-laget som har rykket opp til den øverste divisjonen. Det er også det første laget som har rykket opp til den øverste divisjonen for begge kjønn og hatt lag i begge divisjonene samtidig. |

1 = Her telles siden sist opprykk, altså antall kontinuerlige sesonger i Toppserien, inkludert 2012.

Trenere
-------

Situasjonen på trenersiden (per februar 2012). «Hovedtrener siden» refererer til periode de har vært hovedtrener uavbrutt. Margunn Haugenes har trent Amazon Grimstad siden 2006 av og på, og Monica Knudsen har også vært trener for Team Strømmen tidligere. Perioden refererer til første offisielle kamp, dermed vil trenere som er ansatt etter sesongslutt telle til neste år. Geir Nordbys overgang fra assistenttrener til hovedtrener var lang, men er blitt satt til 2006, da Ole-Bjørn Edner trakk seg.

| Lag | Trener ved sesongstart | Hovedtrener siden | Ny trener |
| --- | --- | --- | --- |
| Amazon Grimstad | Margunn Haugenes | 2011 |  |
| Arna-Bjørnar | Morten Kalvenes | 2006 |  |
| Fart | Frode Brekk | 2011 |  |
| Kattem | Svein Maalen | 2011 |  |
| Klepp | Tommy André Velde | 2011 |  |
| Kolbotn | Kjell Sverre Hansen Wold | 2012 |  |
| LSK Kvinner | Monica Knudsen | 2011 |  |
| Røa | Geir Nordby | 2006 |  |
| Sandviken | Øyvind Nordtveit | 2011 |  |
| Stabæk | Øyvind Eide | 2012 |  |
| Trondheims-Ørn | Thomas Dahle | 2011 |  |
| Vålerenga | Cecilie Berg-Hansen | 2009 |  |

Hansen Wold ble erstattet av David Brocken etter at førstnevnte fikk en jobb for Skeid Fotball.

Tabell
------

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | LSK Kvinner | 22 | 18 | 2 | 2 | 66–17 | 49 | **56** |
| 2 | Stabæk (N) | 22 | 15 | 5 | 2 | 70–21 | 49 | **50**  |
| 3 | Arna-Bjørnar | 22 | 14 | 5 | 3 | 61–21 | 40 | **47**  |
| 4 | Røa (S) | 22 | 15 | 4 | 3 | 58–19 | 39 | **47\*\*** |
| 5 | Kolbotn | 22 | 9 | 7 | 6 | 36–35 | 1 | **34** |
| 6 | Sandviken | 22 | 9 | 2 | 11 | 45–51 | −6 | **29** |
| 7 | Klepp | 22 | 7 | 5 | 10 | 41–41 | 0 | **26** |
| 8 | Vålerenga (O) | 22 | 6 | 5 | 11 | 27–47 | −20 | **23** |
| 9 | Trondheims-Ørn | 22 | 6 | 3 | 13 | 29–50 | −21 | **21** |
| 10 | Amazon Grimstad | 22 | 5 | 5 | 12 | 25–35 | −10 | **20** |
| 11 | Kattem | 22 | 5 | 3 | 14 | 34–56 | −22 | **15\***  |
| 12 | Fart (O) | 22 | 0 | 0 | 22 | 9–108 | −99 | **0**  |

\*Kattem ble trukket ett poeng 17. september for manglende rapportering, og deretter to poeng 22. oktober på grunn av klubblisensbrudd mot handlingsplan 2012.  

\*\*Røa ble trukket to poeng 22. oktober på grunn av dårlig økonomi.  

Kilde: fotball.no  
Sist oppdatert: 12. november 2012 09:26 (CEST)
  
(S) betyr seriemester 2011
  
(N) betyr norgesmester 2011
  
(O) betyr lag som rykket opp til fra 1. divisjon 2011

Sesongen
--------

Det ble avgjort før seriestart at Toppserien 2012 skulle bare ha ett direkte nedrykkslag og et kvalifiseringslag. Med unntak av 2006-sesongen, da hele nedrykkskampen ble avgjort på kvalifisering ettersom serien skulle utvides med to lag, er dette første gang det er gjort noen forandringer på nedrykksreglene.

### 1.-6. serierunde

I begynnelsen var det Arna-Bjørnar, Klepp, LSK-Kvinner og Stabæk som tok ledelsen. Stabæk og Arna-Bjørnar avga poeng borte mot Røa, mens LSK-Kvinner tapte for Stabæk. Arna-Bjørnar tapte borte for LSK Kvinner. Klepp beholdt delvis stempelet som det ustabile laget da de spilte uavgjort hjemme mot et redusert Kolbotn og tapte overraskende 0-3 mot Vålerenga. Med fire seire i tillegg, var Klepp med i medaljestriden. Sandviken lå ikke langt bak etter at de innledet med en sterk hjemmestatistikk med fire seire av fire mulige, inkludert lagets første seier mot Røa noensinne. Sandviken tapte imidlertid laget de to bortekampene, og ble liggende poenget bak Arna-Bjørnar. Vålerenga innledet dårlig med to tap, som ga sisteplass på tabellen, før de snudde med en uavgjort og tre seire på rad. Opprykkslaget endte dermed på 10 poeng etter seks serierunder, seks poeng bak ledende Stabæk.

Amazon Grimstad startet med uavgjort borte mot Kolbotn, før de fikk et stygt hjemmetap mot Klepp. Deretter tok de seg opp igjen, og noterte seg for to seire, en uavgjort og et tap de neste fire kampene. Sørlandslaget lå da på en sjuendeplass. Røa skuffet stort i begynnelsen, og innledet med en seier, tre uavgjort og to tap på de seks første serierundene. Dette skyldtes i stor grad skader, men samtidig var ikke nivået høyt nok. Med seks poeng lå de på en åttendeplass etter seks serierunder. Kolbotn startet med fire uavgjort på rad, men deretter gikk det mer imot med to tap, mot Sandviken og Stabæk. Kolbotn hadde mistet flere spillere og trener Dan Eggen før sesongstart, og måtte hente inn erstatninger fra nærliggende lag lenger nede i divisjonssystemet. Trondheims-Ørn hadde en dårlig start på Toppserien med én seier, mot bunnlaget Fart, og fem tap. Byrival Kattem lå rett bak med en uavgjort og fem tap, mens Fart hadde til gode å ta poeng.

#### Tabellen etter seks serierunder

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Stabæk | 6 | 5 | 1 | 0 | 26–5 | 21 | **16** |
| 2 | LSK Kvinner | 6 | 5 | 0 | 1 | 17–6 | 11 | **15** |
| 3 | Arna-Bjørnar | 6 | 4 | 1 | 1 | 18–7 | 11 | **13** |
| 4 | Klepp | 6 | 4 | 1 | 1 | 15–7 | 8 | **13** |
| 5 | Sandviken | 6 | 4 | 0 | 2 | 15–13 | 2 | **12** |
| 6 | Vålerenga | 6 | 3 | 1 | 2 | 11–11 | 0 | **10** |
| 7 | Amazon Grimstad | 6 | 2 | 2 | 2 | 7–7 | 0 | **8** |
| 8 | Røa | 6 | 1 | 3 | 2 | 8–8 | 0 | **6** |
| 9 | Kolbotn | 6 | 0 | 4 | 2 | 5–8 | −3 | **4** |
| 10 | Trondheims-Ørn | 6 | 1 | 0 | 5 | 4–26 | −22 | **3** |
| 11 | Kattem | 6 | 0 | 1 | 5 | 6–19 | −13 | **1**  |
| 12 | Fart | 6 | 0 | 0 | 6 | 7–26 | −19 | **0**  |

### 7.-12. serierunde

Perioden fra 7. serierunde til 12. serierunde strakk seg fra 19. mai til 30. juni, da den første pausen i Toppserien var i juli. Bakgrunnen for dette var J19-EM, men det lyktes ikke Norge å kvalifisere seg til dette mesterskapet, så det ble en ren pause for de fleste spillerne.

LSK Kvinner og Stabæk kjempet om toppen. Stabæk spilte uavgjort i 7. serierunde mot Arna-Bjørnar, og LSK tok over ledelsen. Den varte kort, allerede i neste serierunde spilte de uavgjort mot Klepp, og Stabæk tok tilbake serieledelsen. Deretter vant de to lagene sine fire neste kamper, og det skilte lagene ett poeng. Arna-Bjørnar lå nære, men etter uavgjort mot Stabæk og et overraskende tap for Kolbotn, ble avstanden opp til LSK Kvinner på andre fem poeng. Røa snudde sin dårlige trend og vant samtlige seks kamper i perioden. Dermed hentet de inn på lagene foran, og bykset fra åttende til fjerdeplass i løpet av fire serierunder. Klepp innledet med en sterk uavgjort hjemme mot LSK Kvinner, men tapte stygt mot Røa borte, og tapte også mot Arna-Bjørnar og Stabæk. Klepp hentet seg inn med solide seire mot Fart to ganger. Sandviken på sin side startet med en sterk borteseier mot Vålerenga, og var i den 7. serierunde beste bergenslag foran Arna-Bjørnar. Deretter kom tap mot nettopp dem og tre andre lag, ispedd en uavgjort hjemme mot Amazon Grimstad. Sandviken hadde dermed mistet sin hjemmebanefordel, som nå inkluderte to tap og en uavgjort.

Vålerengas gode periode ble brutalt stoppet av tre stygge tap innledet av 0-4 mot Sandviken. De hentet seg inn med seier over Fart og Trondheims-Ørn, men fikk igjen store problemer mot Arna-Bjørnar. Kolbotn på sin side fikk sine to første seire, akkurat som Vålerenga mot Fart og Trondheims-Ørn, før de tapte greit mot LSK Kvinner og Stabæk. De vant imidlertid overraskende mot Arna-Bjørnar og spilte uavgjort mot Trondheims-Ørn. Kolbotn kom seg dermed langt unna bunnstriden. Amazon Grimstad fikk problemer med topplagene, og tapte to kamper mot Røa, en mot Stabæk og en mot Arna-Bjørnar. Det ble imidlertid fire poeng etter seier over Kattem hjemme og uavgjort mot Sandviken borte. Ørn hadde først et knepent tap mot Kolbotn, før de spilte uavgjort mot Kattem hjemme. Deretter slo de overraskende Sandviken 4-0 hjemme. Det ble fulgt av to tap og en uavgjort, sistnevnte borte mot Kolbotn. Ørn hadde 8 poeng, og var fortsatt med i nedrykksstriden. Kattem slo Fart og spilte uavgjort mot Ørn, ellers tapte de. Fart tapte igjen samtlige kamper, og hadde fortsatt null poeng.

#### Tabellen etter tolv serierunder

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Stabæk | 12 | 10 | 2 | 0 | 48–8 | 40 | **32** |
| 2 | LSK Kvinner | 12 | 10 | 1 | 1 | 32–9 | 23 | **31** |
| 3 | Arna-Bjørnar | 12 | 8 | 2 | 2 | 34–12 | 22 | **26** |
| 4 | Røa | 12 | 7 | 3 | 2 | 30–12 | 18 | **24** |
| 5 | Klepp | 12 | 6 | 2 | 4 | 29–20 | 9 | **20** |
| 6 | Sandviken | 12 | 5 | 1 | 6 | 22–30 | −8 | **16** |
| 7 | Vålerenga | 12 | 5 | 1 | 6 | 16–30 | −14 | **16** |
| 8 | Kolbotn | 12 | 3 | 5 | 4 | 15–19 | −4 | **14** |
| 9 | Amazon Grimstad | 12 | 3 | 3 | 6 | 13–20 | −7 | **12** |
| 10 | Trondheims-Ørn | 12 | 2 | 2 | 8 | 15–34 | −19 | **8** |
| 11 | Kattem | 12 | 1 | 2 | 9 | 15–31 | −16 | **5**  |
| 12 | Fart | 12 | 0 | 0 | 12 | 7–50 | −43 | **0**  |

### 13.-15. serierunde

Tre seriekamper ble plassert inn i slutten av juli og begynnelsen av august, før det ble et nytt opphold som følge av U20-VM som Norge var kvalifisert til og avgjørende kvalifiseringskamper til EM i Sverige.

I disse tre kampene var det særlig den 14. serierunde som var spesiell. Stabæk, LSK Kvinner og Arna-Bjørnar spilte alle uavgjort. Dette var etter at Stabæk i runden før hadde spilt uavgjort mot Vålerenga. Dette betydde at LSK Kvinner tok over serieledelsen, men også at Røa tok kraftig innpå, ettersom laget vant samtlige tre kamper. Før høstsesongen skilte det ett poeng fra LSK Kvinner til Stabæk og fire fra Stabæk til Arna-Bjørnar og Røa på samme poengsum.

Klepp holdt såvidt femteplassen, men Sandviken nærmet seg. Vålerenga nærmet seg også noe, mens Kolbotn og Amazon Grimstad kom bakfra. Med fire poeng tok Ørn seg et langt skritt vekk fra nedrykkskampen, men hadde fortsatt Kattem på kvaifiseringsplassen nær avstand.

| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | LSK Kvinner | 15 | 12 | 2 | 1 | 42–11 | 31 | **38** |
| 2 | Stabæk | 15 | 11 | 4 | 0 | 58–13 | 45 | **37** |
| 3 | Arna-Bjørnar | 15 | 10 | 3 | 2 | 40–15 | 25 | **33** |
| 4 | Røa | 15 | 10 | 3 | 2 | 37–13 | 24 | **33** |
| 5 | Klepp | 15 | 6 | 3 | 6 | 31–24 | 7 | **21** |
| 6 | Sandviken | 15 | 6 | 2 | 7 | 33–34 | −1 | **20** |
| 7 | Vålerenga | 15 | 5 | 3 | 7 | 20–37 | −17 | **18** |
| 8 | Kolbotn | 15 | 3 | 7 | 5 | 19–26 | −7 | **16** |
| 9 | Amazon Grimstad | 15 | 4 | 4 | 7 | 17–25 | −8 | **16** |
| 10 | Trondheims-Ørn | 15 | 3 | 3 | 9 | 18–38 | −20 | **12** |
| 11 | Kattem | 15 | 2 | 2 | 11 | 18–39 | −21 | **8**  |
| 12 | Fart | 15 | 0 | 0 | 15 | 8–66 | −58 | **0**  |

### 16.-22. serierunde

Kampen om gull ble tett de neste tre serierundene. Røa og Arna-Bjørnar vant begge sine to neste kamper, mens LSK Kvinner tapte for Arna-Bjørnar og Stabæk tapte for LSK Kvinner. Dermed ble det enda tettere. For Røa ble det imidlertid langt vanskeligere da de be trukket to poeng ikke å oppfylle kravene til økonomisk egenkapital. I neste runde, den 19. spilte imidlertid Arna-Bjørnar og Røa uavgjort, og ga fra seg fordelen de hadde spilt inn, ettersom Stabæk og LSK Kvinner vant sine kamper greit. I neste runde igjen spilte Stabæk og Arna-Bjørnar uavgjort, mens LSK Kvinner slo Røa.

LSK fikk seg et forsprang de aldri ga fra seg. Stabæk hadde en vanskelig avslutning uansett med uavgjort mot Arna-Bjørnar og tap for Røa. Arna-Bjørnar tapte også for Kolbotn, og dermed ble LSK vinner og Stabæk sølvvinner. I siste serierunde ble det avgjort om tredjeplassen mellom Arna-Bjørnar og Røa. Røa måtte slå Sandviken og håpe at Klepp hindret Arna-Bjørnar-seier eller slå Sandviken med mer enn Arna-Bjørnar slo Klepp med. Det gikk i stedet motsatt, og Arna-Bjørnar tok bronsen.

Bunnstriden var i og for seg underholdende. Fart fortsatte ikke å ta poeng ut sesongen, og ble det første laget som ikke tok poeng i Toppserien. Kattem på sin side hadde to tunge kamper før de tok poeng mot Klepp, tapte knepent på Sofiemyr mot Kolbotn også tok tre poeng på rad. Til slutt endte Kattem på 18 poeng, som ble korrigert til 15 poeng ettersom også Kattem fikk poengrekk på grunn av dårlig økonomi. Det fikk ingen betydning plasseringsmessig, da Amazon Grimstad på plassen foran fikk 20 poeng.

Over dem gjorde Amazon Grimstad nok til å redde seg og Trondheims-Ørn vant to kamper på rad i september, og ble dermed ferdig med nedryksstriden. Ellers klatret Kolbotn seg opp til femteplass foran Sandviken, mens Klepp gikk ned til sjuende bak nettopp Sandviken. Vålerenga endte på åttendeplass i debutsesongen.

Statistikk
----------

### Målscorere

| Nr. | Spiller | Klubb | Mål |
| --- | --- | --- | --- |
| 1 | Norges flagg Isabell Herlovsen | LSK Kvinner | **25** |
| 2 | Norges flagg Ada Hegerberg | Stabæk | **24** |
| 3 | Norges flagg Cecilie Pedersen | LSK Kvinner | **20** |
| 4 | Norges flagg Cathrine Dyngvold | Klepp | **15** |
| 5 | Norges flagg Lene Mykjåland | Røa | **13** |
| Norges flagg Melissa Bjånesøy | Sandviken |
| 7 | Norges flagg Guro Reiten | Kattem | **11** |
| Norges flagg Elise Thorsnes | Røa |
| Norges flagg Hege Hansen | Arna-Bjørnar |
| Norges flagg Amalie Eikeland | Arna-Bjørnar |
| 11 | Norges flagg Gry Tofte Ims | Klepp | **10** |
| Norges flagg Rikke Storrø | Kattem |
| 13 | Norges flagg Marte Berget | Kolbotn | **9** |
| 14 | Norges flagg Maren Mjelde | Arna-Bjørnar | **8** |
| Norges flagg Ingvild Stensland | Stabæk |

Referanser
----------

1. ↑  Kampprogram U20-VM 2012[*død lenke*] - NFF
2. ↑  Turneringsbestemmelser, Toppserien 2012 Arkivert 8. august 2012 hos Wayback Machine. - Punkt 4.2, side 6. Avgjørelsen ble tatt 3. mars 2012
3. ↑  Røa svekket i gullstriden etter poengtrekk - NRK, 5. oktober 2012, hentet 22. februar 2016

| * v
* d
* r
Toppserien i fotball for kvinner |
| --- |
| 1. divisjon | 1984 **·** 1985 **·** 1986 **·** 1987 **·** 1988 **·** 1989 **·** 1990 **·** 1991 **·** 1992 **·** 1993 **·** 1994 **·** 1995 | Norges flagg |
| Toppserien | 1996 **·** 1997 **·** 1998 **·** 1999 **·** 2000 **·** 2001 **·** 2002 **·** 2003 **·** 2004 **·** 2005 **·** 2006 **·** 2007 **·** 2008 **·** 2009 **·** 2010 **·** 2011 **·** 2012 **·** 2013 **·** 2014 **·** 2015 **·** 2016 **·** 2017 **·** 2018 **·** 2019 **·** 2020 **·** 2021 **·** 2022 **·** 2023 |